รายการเดินหน้าประเทศไทย : การพัฒนาจังหวัดชายแดนภาคใต้ ภายใต้ศาสตร์พระราชา
นายศุภณัฐ  สิรันทวิเนติ เลขาธิการศูนย์อำนวยการบริหารจังหวัดชายแดนภาคใต้ หรือ ศอ.บต. เปิดเผยผ่านรายการเดินหน้าประเทศไทยว่า ศอ.บต. ยังคงร่วมกับหน่วยงานที่เกี่ยวข้อง เพื่อส่งเสริมให้การทำเกษตร ปศุสัตว์ และการประมง ในพื้นที่อำเภอหนองจิก จังหวัดปัตตานี เป็นไปอย่างมีประสิทธิภาพด้วยการนำศาสตร์พระราชามาใช้ เช่น การส่งเสริมการปลูกปาล์มน้ำมันและมะพร้าว โดยอำเภอหนองจิก จังหวัดปัตตานี เป็นเมืองต้นแบบในการพัฒนาซึ่งจะมีการขยายฐานไปยังอำเภอใกล้เคียงในจังหวัดปัตตานี เช่น อำเภอแม่ลาน อำเภอเมืองปัตตานี อำเภอยะรัง และอำเภอโคกโพธิ์ เพื่อให้เกิดความมั่นคง มั่งคั่ง ยั่งยืนในพื้นที่







พลเรือตรี สมเกียรติ ผลประยูร รองเลขาธิการ ศอ.บต.กล่าวว่า มะพร้าวเป็นพืชเศรษฐกิจชนิดหนึ่งที่จะสร้างรายได้ให้กับประชาชนในพื้นที่ และมีตลาดรองรับอย่างยั่งยืน ศอ.บต.ในฐานะเป็นศูนย์กลางของเมืองต้นแบบได้ให้การส่งเสริมการปลูกมะพร้าว โดยตั้งเป้าการปลูกมะพร้าวในพื้นที่ 3 จังหวัดชายแดนภาคใต้ไว้ว่าจะสามารถปลูกได้ประมาณ 2 แสนไร่ ขณะนี้ปลูกได้แล้วประมาณ 1 แสนไร่ และยังเหลือที่จะต้องเดินหน้าปลูกอีก 100 ไร่ โดยในปี 2560 ศอ.บต.ได้เริ่มขับเคลื่อน โครงการและนำร่องการปลูกได้อีก 5 พันไร่แล้ว ทั้งนี้ หากสามารถปลูกได้ครบ 200 ไร่ตามเป้าหมายที่ตั้งไว้ จะมีต้นมะพร้าวในพื้นที่ประมาณ 4 ล้านต้น นั่นคือ เพียงพอต่อโรงงานแปรรูป และการส่งออกไปยังต่างประเทศเพชรทัย เกิดโชติ